**Frida Fredrikke Waaler Wærvågen** (født 17. august 1988 i Horten) er en norsk cellist.

Wærvågen startet sin musikalske karriere i en alder av fem år på den lokale musikk-skolen i Horten. Fra ti års alder har hun studert ved Barratt Due musikkinstitutt, der hun studerte cello under professor Aage Kvalbein. Senere startet hun på Norges musikkhøgskole, hvor hun studerte under professor Truls Mørk. Gjennom mange år har hun studert ved Royal College of Music under professor Frans Helmerson, og professor Torleif Thedéen ved Edsberg Castle.

Fra hun var 11 år har hun mottatt en rekke internasjonale og nasjonale priser og stipender, som Young Musician i Tallinn, Antonio Janigro International Cello Competition i Poreč, Arve Tellefsens talentpris til en ung utøver fra Vestfold i 2005, RWE Dea Musikkstipend i 2010 og Wesselprisen fra Norske Selskab i 2015. Hun har gjort seg bemerket som solist med flere orkestre i inn- og utland, for eksempel med Oslo Filharmoniske Orkester, Kringkastingsorkesteret, Münchner Rundfunkorkester, Zürich Chamber Orchestra, Kaunas Filharmoniske og Gøteborg Symfoniorkester. I 2016 hun ble invitert med som solist, til Rosendal Chamber Music Festival. Sammen med pianist Ingrid Andsnes ble nominert til Spellemannprisen 2018 i klassen klassisk for albumet *Metamorfose*.

Wærvågen har vært solo cellist i Royal Swedish Opera Orchestra i Stockholm, og er nå en freelance cellist basert i Oslo. Hun er også gruppeleder i kammerorkesteret Ensemble Allegria. Hun spiller på en cello laget av Nicolas Lupot (1823).

Diskografi
----------

### Solo-album

* 2015: *Bartok, Haydn, Shostakovich; Ensemble Allegria* (Volt 22)
* 2018: *Metamorfose* (Lawo Classics), with Ingrid Andsnes

### Samarbeid

Med Birgitte Stærnes og Helge Kjekshus
* 2012: *Johan Halvorsen: Kammermusikk* (MTG Musikk)

Med Captain Gone
* 2012: *A Hundred Nights Like This* (Nordic Records)

Med Kjell Mørk Karlsen
* 2014: *Karlsen: Meditatio* (Aurora Musikk)

Med Anneli Drecker
* 2017: *Revelation For Personal Use* (Rune Grammofon)

Referanser
----------

1. ↑   www.proff.no, besøkt 11. februar 2019[Hentet fra Wikidata]
2. 1 2  «Frida Fredrikke Waaler Aervagen». Grappa Musikk. Besøkt 2. april 2017.
3. 1 2  «Frida Fredrikke Waaler Aervagen». Nativedsd.com. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 2. april 2017.  «Arkivert kopi». Arkivert fra originalen 3. april 2017. Besøkt 2. april 2017.
4. ↑  «De beste strømmer til populær sommer-festival i Stavern». *op.no*. 3. juli 2017. Besøkt 9. februar 2019.
5. ↑  «Tysk stipend til Wærvågen». *gjengangeren.no*. 12. mars 2010. Besøkt 9. februar 2019.
6. ↑  Flydal, Lars O. (12. august 2016). «Jentene inntar Baroniet». *Vårt Land*. Besøkt 2. april 2017.
7. ↑  «Spellemann-glipp – nominert artist falt ut av listen». *vg.no*. 8. februar 2019. Besøkt 9. februar 2019.
8. ↑  Broms, Jan (7. juni 2014). «Frida får drømmejobb i Kungliga Operan». *Gjengangeren*. Besøkt 2. april 2017.

Eksterne lenker
---------------

* (en) Offisielt nettsted Rediger på Wikidata
* (en) Frida Fredrikke Waaler Wærvågen på MusicBrainz Rediger på Wikidata

* (en) Frida Fredrikke Waaler Wærvågen på AllMusic Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** MusicBrainz **·** AllMusic
 |